Uiteindelik klaar – Toortsie, Kameel en Bokbaaivygie se blog
Mei 10, 2014 Januarie 16, 2015 ~ Toortsie
Ek is uiteindelik klaar met Dutch Sheets se boek, “Intercessory Prayer“. Wat ‘n boek!
Dis ‘n uiters goeie boek oor gebed, en ek het geweldig baie daaruit geleer. Tog het ek baie keer gevoel dis hoog bo my vuurmaakplek. Ek het werklik soms geworstel om voort te gaan, en baie keer ‘n stukkie gelees en die boek eers neergesit vir ‘n tyd lank.
Tog is ek bly ek het deurgedruk en dit klaargemaak. Vir my as Gereformeerde, was sommige van die goed wat hy skryf, nuut op die oor. Soms het dit selfs vir my ongemaklik gemaak. Partykeer het ek gedink: WOW! So het ek nog nie hieroor gedink nie! Wonderlik! Dit het beslis deure in my gebedslewe oopgemaak.
Ek is dankbaar om te sê dat dit nooit vir my gevoel het dat hy sy idees inboelie nie. Meermale sou hy diegene wat dalk ‘n sekere aspek anders verstaan, in ag neem.
Ek sal graag die boek aanbeveel vir mense wat hul gebedslewe wil opskerp. Ek dink dis ‘n boek wat ekself weer oor ‘n jaar of 2 sal lees. Baie keer is dit juis die tweede en derde keer wat ek ‘n boel lees, wat groei bevorder, omdat vreemde dinge dan bekende dinge word.
Lees ook “Prayer, the Great Adventure” van David Jeremiah
Posted in 100 goedvoel dae,Boeke en flieks,Geleefde Christenskap	Dutch Sheetsgebedgebedsboekeprayer
Next ›Individu? Of groep?
9 thoughts on “Uiteindelik klaar”
Mei 11, 2014 om 8:41 vm
Wonderlik om so te voel nadat n “taai” boek gelees is. Dis ook lekker om later weer terug te gaan na dele wat die swaarste was
Mei 11, 2014 om 9:37 vm
Dele wat die swaarste was, is die hele boek! 🙂
Mei 11, 2014 om 10:13 nm
So dit was beslis baie pitkos.
Mei 12, 2014 om 7:25 vm
Ja. Ek sal hom maar weer eendag moet optel.
Mei 12, 2014 om 3:38 nm
Ek is nie seker nie maar ek dink amper dit is die boek waarmee my man op die oomblik besig is. Hy is besig met ‘n boek oor gebed en sê in God se skool is die skrywer op universiteit, en hy (my man) voel soos ‘n graad eentjie.
Mei 12, 2014 om 3:46 nm
Nou is ek erg nuuskierig. Ek het ook so gevoel! Soos ‘n Graad R… nog VOOR Graad 1!
September 17, 2014 om 8:31 nm
Een van Dutch Sheets se boeke wat jy ook op rak moet hê is: THE SEER.
Hierdie boek het nog meer vleis om en glo ek dat as jy INTERCESSORY PRAYER prakties uitleef sal THE SEER jou ewig verander. En dit het niks te doen met die Sieners wat jy in karavane aantref nie. Dis vir die gelowige wat na meer soek …
September 17, 2014 om 11:26 nm
Dankie. Dis nou as ek genoeg moed bymekaarskraa…
Dankie. Dis nou as ek genoeg moed bymekaarskraap…